钦定古今图书集成/明伦汇编/氏族典/第352卷 > 《廖用贤尚友录》 > 侯廷训
## 钦定古今图书集成/明伦汇编/氏族典/第352卷 > 《廖用贤尚友录》 > 侯廷训

按《明外史薛蕙传》：“侯廷训，乐清人。与张璁同郡，同举
进士，而持论不合。初释褐，即上疏请考孝宗，且言不
当私藩邸旧臣。语最切直，除南京礼部主事。嘉靖三
年冬，大礼定，廷训非之，私刊所著《议礼书》，潜寄京师，
下诏狱拷讯。子一元，伏阙讼冤，得释。复起官至漳南
佥事，以贪虐被劾为民。”